স্টাফ রিপোর্টার : ব্যাংকিং খাতে যথাযথ সাবধানতা অবলম্বন না করলে তারল্য সংকট আরও বাড়ার আশংঙ্কা রয়েছে। ঋণের প্রবৃদ্ধি যে হারে বাড়ছে, তারচেয়ে অনেক কম হারে বাড়ছে আমানত। ২০১৫ সালের জুনে ঋণের প্রবৃদ্ধি ছিল ১২ দশমিক ৭ শতাংশ আর আমানতের প্রবৃদ্ধি ছিল একই সময়ে ১২ দশমিক ৬ শতাংশ। ২০১৭ সালের ডিসেম্বরে ঋণের প্রবৃদ্ধি ১৮ দশমিক ১ শতাংশ যেখানে আমানতের প্রবৃদ্ধি ১০ দশমিক ৬ শতাংশ। এ অবস্থা চলতে থাকলে তারল্য সংকট আরও বাড়বে।